***BULETIN INFORMATIV***

***Acţiuni de intervenţie şi activităţi preventive ale ISU “Basarab I” Dâmboviţa în minivacanţa de Paşte şi 1 Mai***

În perioada acestei minivacanţe (26 aprilie - 01 mai 2019), echipajele de intervenţie din cadrul Inspectoratului pentru Situaţii de Urgenţă „Basarab I” al judeţului Dâmboviţa au fost solicitate şi au intervenit la **32** de evenimente: **9** incendii la gospodăriile populaţiei (locuinţe, anexe gospodăreşti, etc.) şi operatori economici, **4** incendii de vegetaţie, **11** acţiuni pentru asigurare zonă, **5** acţiuni pentru asistenţă persoane, **o** misiune pirotehnică, şi **două** acţiuni la alte situaţii de urgenţă (înlaturare tencuială ce stătea să cadă - la un bloc de locuinţe şi o degajare copac căzut pe carosabil). Echipajele SMURD din cadrul ISU ”Basarab I” Dâmboviţa au fost solicitate şi au intervenit în această perioadă la **163** cazuri medicale.

Pe timpul Sărbătorilor Pascale, la lăcaşurile de cult cu afluenţă mare de persoane s-a asigurat participarea personalului din cadrul inspectoratului (din subunităţile de intervenţie şi Inspecţia de Prevenire), în scopul supravegherii bunei desfăşurări a slujbelor religioase şi a prevenirii unor situaţii deosebite. Din fericire, nu s-au înregistrat evenimente în acest sens.

COMPARTIMENT

*INFORMARE ȘI RELAȚII PUBLICE*